en en en ca en en en en fr en en en it en en en en en en en en en en en en en en en en en en en en en en en en en nb en en fr ru en en fr fr en ca en en en en en en en en en en en en en en en en ja en en en en en en en en hy fr en hy fr fr en es hy hy hy hy hy hy hy hy hy hy en en en en en it en en en en en en en en en en en en en en en en en en en en en en en en en en en es es es sv en en en en en en en en en en en en en en en en en en en en en it en en ar en en en fr en en en
Armenia should intensify its efforts to ensure gender equality and protect human rights in the justice system - View
Congress of Local and Regional Authorities
European Court of Human Rights
Commissioner for Human Rights
Armenia should intensify its efforts to ensure gender equality and protect human rights in the justice system
Հայաստանը պետք է առավել մեծ ջանքեր գործադրի գենդերային հավասարությունն ապահովելու և արդարադատության համակարգում մարդու իրավունքները պաշտպանելու համար
Ստրասբուրգ 10 մարտի, 2015թ.
Diminuer la taille du texte
Augmenter la taille du texte
ՙՀայաստանում գենդերային անհավասարությունը և կանանց նկատմամբ բռնությունը մարդու իրավունքների տեսանկյունից լուրջ մտահոգություն են ներկայացնում: Առավել ակտիվ ջանքեր են անհրաժեշտ դրանց դեմ պայքարելու համար՚,- այսօր ասել է Եվրոպայի խորհրդի Մարդու իրավունքների հանձնակատար Նիլս Մույժնիեկսը` հրապարակելով 2014թ. հոկտեմբերի 5-ից  9-ը Հայաստան կատարած իր այցի վերաբերյալ զեկույցը:
Գենդերային հավասարության խնդիրներին վերաբերող գործողությունների ծրագրերի, Կանանց և տղամարդկանց հավասար իրավունքների և հավասար հնարավորությունների ապահովման մասին 2013 թվականի օրենքի ընդունումը  ճիշտ ուղղությամբ քայլեր են, սակայն լայնորեն տարածված գենդերային կողմնակալությունը դեռ խոչընդոտում է կանանց հնարավորությունների արդյունավետ կերպով  ավելացմանը և նրանց նկատմամբ հավասար վերաբերմունքի կայացմանը: Որպես առաջնահերթություն, Հանձնակատարը խորհուրդ է տալիս վերացնել գենդերային խտրականության բոլոր դրսևորումները դպրոցական ծրագրերում, խտրականության դեմ պայքարի համապարփակ օրենք ընդունել և ավելացնել կանանց ներկայացվածությունը հանրային և քաղաքական կյանքում, ինչպես նաև ավելի վճռական քայլեր ձեռնարկել գենդերային հավասարությունը խթանելու համար` նեռառյալ աշխատանքային շուկայում:
Կանանց նկատմամբ բռնության, ներառյալ ընտանեկան բռնության, առկայության ընդունումը աճում է Հայաստանի հանրային քննարկումներում: Այնուամենայնիվ, իշխանությունները դեռ պետք է այնիպիսի միջոցներ ձեռնարկեն, որոնք հավասարարժեք կլինեն այդ խնդրի չափերին: ՙՀայաստանում հազարավոր կանայք ամեն տարի ենթարկվում են բռնության: Այս երևույթը հիմնականում ֆորմալ բողոքների տեսք չի ստանում պետական կառույցների անբավարար պատասխանի և մշակութային, հասարակական ու ընտանեկան միջավայրի պատճառով, որը միտում ունի արդարացնել և ընդունել կանանց նկատմամբ բռնությունը: Կարևոր է, որ քաղաքական և համայնքային գործիչների ուղերձներն այս հարցում միանշանակ լինեն` կանանց նկատմամբ բռնությունը երբեք չի կարող ընդունելի լինել: Միևնույն ժամանակ, դատական իշխանություններն ու իրավապահ ոլորտի ծառայողները պետք է վերապատրաստվեն, որպեսզի առավել լավ հայտնաբերեն, քննեն և քրեական հետապնդման ենթարկեն կանանց նկատամաբ բռնությանը վերաբերող գործերը` համապատասխան պատժի ենթարկելով իրավախախտներին: Այս միջոցները պետք է փոխլրացվեն ընտանեկան բռնության և գենդերային հավասարության մասին հանրային իրազեկությունը բարձրացնելու մշտական ջանքերով` ներառյալ դպրոցներում, ինչպես նաև ընդունելով կանանց նկատմամբ բռնությանը վերաբերող կոնկրետ օրենսդրություն, որը բավարար երաշխիքներ և պաշտպանություն կտա ընտանեկան բռնությունից տուժածներին: Կանանց նկատմամբ բռնության և ընտանեկան բռնության կանխարգելման և պայքարի մասին Եվրոպայի խորհրդի կոնվենցիայի վավերացումը նույնպես կարևոր քայլ կլինի՚:
Հայաստանում արդարադատության համակարգի ընթացիկ բարեփոխումները պետք է օգտագործել անկախ, անկողմնակալ և արդյունավետ դատական համակարգ ապահովելու  արդեն երկար ժամանակ հետապնդվող նպատակին հասնելու համար: ՙԴատավորներն առավել լավ պաշտպանված պետք է լինեն ներքին և արտաքին ճնշումներից: Անհրաժեշտ է ամրապնդել նրանց ինքնակառավարումը և սահմանափակել Հանրապետության Նախագահի դերը դատավորների ընտրության, նշանակման, առաջխաղացման և ազատման գործում: Պետք է ներդրվեն անհրաժեշտ երաշխիքներ դատավորների դեմ կարգապահական վարույթների կամայական օգտագործումը կանխարգելելու համար՚:
Անդրադառնալով քրեական արդարադատության համակարգում դատախազության դեռևս  գերիշխող դիրքին, Հանձնակատարն ընդգծում է պաշտպանության կողմի իրավունքների ապահովման կարևորությունը, մասնավորապես դատավարության կողմերի հավասարության, մրցակցային դատավարության և անմեղության կանխավարկածի սկզբունքներն ապահովելու միջոցով, ինչպես նաև առավել ամրապնդելով իրավաբանական օգնության հասանելիությունը: Հանձնակատարը նաև մտահոգությամբ նկատում է որպես խափանման միջոց նախնական կալանքի հաճախ կիրառումը և ընդգծում, որ այն պետք է կիրառվի միայն հատուկ դեպքերում` հիմնականում նախապատվություն տալով  ազատազրկման հետ չկապված  այլ պատժամիջոցներին:
Հանձնակատարին նաև խորապես մտահոգում են իրավապահ մարմինների կողմից կատարված դաժան վերաբերմունքի մասին շարունակվող հայտարարություններն ու մարդու իրավունքների ծանր խախտումների վերաբերյալ արդյունավետ հետաքննության բացակայությունը: ՙԺամանակն է, որ Հայաստանի իշխանությունները լուծում տան այս խնդիրներին` մարդու իրավունքների ոլորտում ստանձնած պարտավորություններին համապատասխան: Խոշտանգումների և վատ վերաբերմունքի դեմ իրավական երաշխիքներն ամրապդելը, ճնշման արդյունքում ստացված ապացույցների օգտագործման բացառումը և մարդու իրավունքների ծանր խախտումների`  ներառյալ 2008թ. մարտի դեպքերի համար պատասխանատվություն ապահովելուն կոչված առավել վճռական քայլերը, անհապաղ իրականցվելիք միջացառումների շարքում պետք  է լինեն՚:
Ամփոփելով Հանձնակատարը խորհուրդ է տալիս բանակում ոչ մարտական պայմաններում տեղի ունեցող բռնարարքների խնդիրը լուծելուն ուղղված միջոցներ ձեռնարկել` ապահովելով խախտոումների համար պատասխանատվությունը և թափ հաղորդելով բռնության կանխարգելմանն ուղղված միջոցառումներին` հասարակական կազմակերպությունների ու զոհվածների հարազատների հետ համագործակցությամբ:
Նիլս Մույժնիեկսի զեկույցը 2014 թվականի հոկտեմբերի 5-9 Հայաստան կատարած այցից հետո
Զեկույցի վերաբերյալ Հայաստանի կառավարության պատասխանը
Link to the infographic on the report on the visit to Armenia
Council of Europe Portal
European Convention on Human Rights
Private office of the Secretary General
Contact for the media
Report fraud & corruption
Avenue de l'Europe F-67075 Strasbourg Cedex, France -
Tel. +33 (0)3 88 41 20 00
Disclaimer - © Council of Europe 2022 - © photo credit - Contact - RSS
Mobile version Desktop version